Základná škola s materskou školou Juraja Holčeka Dolný Ohaj 583/18

Denná téma: Sezónnosť potravín – čo a kedy rastie u nás
Metodický list k aktivite:  Tvorba nástenky JAR, LETO, JESEŇ

1. Cieľ, zameranie aktivity: spoznať plodiny regiónu podľa ročných období, zhotovenie nástenky 

2. Vyučovací predmet: Regionálna výchova, 1. ročník,                                                                      Môj rodný kraj: Obec, v ktorej žijem – flóra v obci 
3. Pomôcky: manipulačný atlas plodov, nástenka, 3 farebné krepové papiere zelený- Jar, žltý- Leto, červený- Jeseň, názvy na kartičkách Jar, Leto, Jeseň, špendlíky, nožnice, katalógy a letáky s ovocím, zeleninou a poľ. plodinami 
4. Príprava: poznanie regionálnych plodín, sezónnosť

5. Postup/realizácia:
Motivačná časť:  Báseň Rok od Kristy Bendovej

	Na jar kvitne konvalinka,                zvončekami stále cinká.
V lete včielka Bzučuľa                             medík nosí do úľa. 
	Na jeseň si vietor píska,                         mocne fučí na strniská. 
V zime sniežik napadá,                                  až je biela záhrada. 


                                 Tak to ide, krokom krok, dookola každý rok.   
Expozičná časť:                                
Dramatizácia: žiaci stvárňujú činnosti pohybom                                                                             Zima- príroda spí                                                                                                                                      Jar- zasadíme semienko reďkvičky, vyrastie                                                                                        Leto- jeme čerešne, marhule, ríbezle...                                                                                               Jeseň- zberáme úrodu zo záhrady 

Spoločný brainstorming:  ovocie, zelenina a plodiny nášho regiónu, povieme názov a vyberieme obrázok z manipulačného atlasu plodov
Vystrihovanie zeleniny, ovocia a plodín z katalógov a letákov

Fixačná časť: 

Výberový brainstorming: vystrihnuté obrázky ovocia, zeleniny a plodín triedime na tri kôpky podľa ročných období

Tvorba nástenky: na zelenú farbu podkladu dáme jarné obrázky, na žltú farbu letné obrázky a na červenú farbu jesenné obrázky zeleniny, ovocia a plodín
Hodnotiaca, diagnostická časť: zopakovanie poznatkov s dôrazom na dôležitosť konzumácie regionálnych plodín, konzumácia jesenného ovocia, pochvala žiakov
6. Zhrnutie: V každom ročnom období sme spoznali typické plodiny nášho regiónu. Pestujú sa na poli, v sadoch, v záhradách a vo viniciach. Môžeme ich mať kupované alebo z vlastnej úrody. Naše ovocie a zelenina má v sebe veľa vitamínov a minerálnych látok, chutia nám.
